19. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 347349 της 21 Απρ./5 Μαΐου 1977 (ΦΕΚ Β΄426) Περί κατανομής προσωπικού επι συμβάσει ιδιωτικού δικαίου για εποχιακή απασχόληση. Έχοντας υπόψη: 1.Τις διατάξεις του Νόμ. 400/76 «περί Υπουργικού Συμβουλίου και Υπουργείων». 2.Τις διατάξεις του Ν.Δ. 217/73 «περί συστάσεως θέσεων επί συμβάσει ιδιωτικού δικαίου και προσλήψεως προσωπικού υπό των Υπηρεσιών του Υπουργείου Γεωργίας». 3.Τις 234106/74 (ΦΕΚ 371/74 τ.Β΄), 284762/74 (ΦΕΚ 808/74 τ.Β΄), 226505/75 (ΦΕΚ 280/75 τ. Β΄), 297539/76 (ΦΕΚ 575/76 τ.Β΄) αποφάσεις μας. 4.Τις ανάγκες της ΥΕΒ, αποφασίζουμε: 1.Κατανέμουμε 150 εργατοτεχνίτες του άρθρ. 2 του Ν.Δ. 217/73 στη Γενική Διεύθυνση Γεωργικών Ερευνών και Εγγείων Βελτιώσεων (ΥΕΒ), για την εξυπηρέτηση των αρδευτικών και υδρευτικών γεωτρήσεων και 350 στη Γενική Δ/νση Γεωργικών Ερευνών και Ε.Β. για την εξυπηρέτηση των Ιδρυμάτων Γεωργικής Ερεύνης και παραρτημάτων των. 2.Για την παραπέρα κατανομή των εργατοτεχνιτών, στις ΥΕΕΒ και την μετακίνησή των από Επιθεώρηση σε Επιθεώρηση Γεωργίας (ΥΕΒ) εξουσιοδοτείται ο Προϊστάμενος της Κεντρικής ΥΕΒ και στα Ιδρύματα Ερεύνης και παραρτήματά των ο Προϊστάμενος της Υπηρεσίας Γεωργικών Ερευνών. 3.Η πρόσληψη των ανωτέρω εργατοτεχνιτών θα γίνει σύμφωνα με το άρθρ. 2 του Ν.Δ. 217/73. Η απόφαση αυτή να δημοσιευθεί στην Εφημερίδα της Κυβερνήσεως. 